Potomitan - KREYOLAD 603
KREYOLAD 603
CTM : an nouvo zouti
Vandrèdi pasé, Plato Roy pa té ni asé plas pou mété moun, sé té twazièm touw éleksion la CTM. Chaben prézidan Konsèy Ekzékitif ek Klod Liz prézidan biro Asanblé-a. Yo toulédé ka viré adan biro yo té ja konnet.
— Es sa ké chanjé pou toutbon?
Sel bagay man pé di’y, sé ki sé dé prézidan-an fè an istaj pandan sizan. Ni yonn ki té dan lopozision, lot la té Lasanblé nasional ka véyé o gren.
Nou ka espéré anlo épi nouvo zouti-tala, pas pep la ka pran bon fè épi chomaj jénes-la ek moun laritret ki rafen kon an kris anglé dan an galta alman. Chaben ja di i ké lansé an lajan prété. Mé es pep-la ké partisipé si nou ja pa djè ni? Antouléka i ké bizwen katsansenkant milion éro pou sa rivé finansé lé travo, kontel Lisé Chelchè.
Mé es Didié ké dakò bay lotorizasion? Es i pé ké lévé lanmen pou di i kont sa?
Chaben anonsé ké ni an group travay pou mété doubout an larel pou kréyé travay épi lantoupriz ek anlo grangrek. Ni anlo chomè ka atann sa kon lé jwif ka espéré le mési pou di’y mèsi.
Epi nouvo zouti-tala, nou lé kwè sé ké tibren pli méyè ki avan, menmsi pandan tout diskou prézidan-an, sel mo kréyol nou tann sé: mèsi anchay tout lèrestan té an fransé. Es kréyol-la ké trapé an tot? Oben es yo ké sèvi’y pou di chien abiyé…. Zot ja sav!
Sé sa anlo élektè ka espéré épi nouvo zouti-tala: la CTM.